CELEX: 32021R0728
Language: fi
Date: 2021-04-29 00:00:00
Title: Euroopan keskuspankin asetus (EU) 2021/728, annettu 29 päivänä huhtikuuta 2021, systeemisesti merkittäviä maksujärjestelmiä koskevista yleisvalvontavaatimuksista annetun asetuksen (EU) N:o 795/2014 muuttamisesta (EKP/2021/17)

5.5.2021   
               
               
                  FI
               
               
                  Euroopan unionin virallinen lehti
               
               
                  L 157/1
               
            
         EUROOPAN KESKUSPANKIN ASETUS (EU) 2021/728,
         annettu 29 päivänä huhtikuuta 2021,
         systeemisesti merkittäviä maksujärjestelmiä koskevista yleisvalvontavaatimuksista annetun asetuksen (EU) N:o 795/2014 muuttamisesta (EKP/2021/17)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan, 22 artiklan ja 34.1 artiklan ensimmäisen luetelmakohdan, sekä katsoo seuraavaa:
         sekä katsoo seuraavaa:
         
                     (1)
                  
                  
                     Euroalueen jäsenvaltioihin sijoittautuneiden systeemisesti merkittävien maksujärjestelmien operaattoreiden on varmistettava, että niiden operoimat systeemisesti merkittävät maksujärjestelmät täyttävät Euroopan keskuspankin asetuksessa (EU) N:o 795/2014 (EKP/2014/28) (1) asetetut tiukimmat sovellettavat vaatimukset. Vaatimustenmukaisuutta valvoo kunkin systeemisesti merkittävän maksujärjestelmän osalta yksi eurojärjestelmän keskuspankki, joka on nimetty toimivaltaiseksi viranomaiseksi tätä tarkoitusta varten. Niiden systeemisesti merkittävien maksujärjestelmien osalta, jotka täyttävät asetuksen (EU) N:o 795/2014 (EKP/2014/28) 1 artiklan 3 kohdan iii alakohdassa säädetyt edellytykset, yleisvalvonnasta vastaa Euroopan keskuspankki (EKP) nimettynä toimivaltaisena viranomaisena. Tällaisten systeemisesti merkittävien maksujärjestelmien osalta voi kuitenkin olla hyödyllistä erityisissä ja poikkeuksellisissa olosuhteissa, että kaksi eurojärjestelmän keskuspankkia – kansallinen keskuspankki ja EKP – valvovat nimettyinä toimivaltaisina viranomaisina sääntöjen noudattamista, jotta voidaan hyötyä asianomaisen kansallisen keskuspankin tietämyksestä ja aiemmin vakiintuneesta suhteesta valvottuun yhteisöön sekä tunnustaa EKP:n rooli tällaisten systeemisesti merkittävien maksujärjestelmien valvonnassa.
                  
               
                     (2)
                  
                  
                     Maksujärjestelmät määritellään systeemisesti merkittäviksi maksujärjestelmiksi, jos ne täyttävät asetuksen (EU) N:o 795/2014 (EKP/2014/28) mukaiset yksilöintikriteerit, jotka liittyvät kokoon, markkinaosuuteen, rajat ylittävään toimintaan ja selvityksen tarjoamiseen muille rahoitusmarkkinoiden infrastruktuureille. Nopeasti kehittyvät tekniikan suuntaukset sekä kuluttajien muuttuvat mieltymykset voivat kuitenkin aiheuttaa maksujen suorittamisessa perustavanlaatuisia muutoksia. Tätä taustaa vasten on tärkeää ottaa huomioon kaikki mahdollisesti systeemisesti merkittävät tekijät, ja tästä syystä vuoksi olisi otettava käyttöön täydentävä, joustava ja ennakoiva menetelmä, jonka mukaisesti maksujärjestelmät määritetään systeemisesti merkittäviksi maksujärjestelmiksi sen varmistamiseksi, että tällaisiin maksujärjestelmiin sovelletaan tiukimpia asetuksessa (EU) N:o 795/2014 (EKP/2014/28) säädettyjä yleisvalvontastandardeja.
                  
               
                     (3)
                  
                  
                     Sen varmistamiseksi, että menettelyn asianmukaisuutta koskevia takuita noudatetaan sekä ennen kuin EKP:n neuvosto hyväksyy päätöksen maksujärjestelmän määrittämisestä systeemisesti merkittäväksi maksujärjestelmäksi että sen jälkeen, asetuksessa (EU) N:o 795/2014 (EKP/2014/28) olisi säädettävä asianmukaisista menettelyistä. Näihin menettelyihin kuuluu se, että EKP antaa määrittämistä koskevan prosessin käynnistäessään kirjallisen ilmoituksen ja perustelee päätöksensä maksujärjestelmän määrittämisestä systeemisesti merkittäväksi maksujärjestelmäksi. Asetuksessa (EU) N:o 795/2014 (EKP/2014/28) olisi myös täsmennettävä järjestelmän operaattorin oikeus tutustua asiakirjoihin, oikeus tulla kuulluksi ja oikeus pyytää sellaisen päätöksen sisäistä uudelleentarkastelua, jossa maksujärjestelmä määritetään systeemisesti merkittäväksi maksujärjestelmäksi.
                  
               
                     (4)
                  
                  
                     Systeemisesti merkittävien maksujärjestelmien liiketoiminta voi vaihdella ajan mittaan. Jotta voidaan varmistaa systeemisesti merkittävän maksujärjestelmän määrittämistä koskevan sääntelyn eheys ja samalla säilyttää mahdollisuuksien mukaan jatkuvuus ja välttää maksujärjestelmien usein tapahtuva uudelleenluokittelu, maksujärjestelmää ei enää pidetä systeemisesti merkittävänä maksujärjestelmänä, jos se ei täytä systeemisesti merkittävän maksujärjestelmän määrittämistä koskevia edellytyksiä kahdessa peräkkäisessä uudelleentarkastelussa. Systeemisesti merkittävän maksujärjestelmän aseman säilyminen tämän ajan ei kuitenkaan välttämättä ole asianmukaista, jos on epätodennäköistä, että järjestelmä täyttäisi seuraavassa tarkastelussa perusteet, joiden perusteella määritys systeemisesti merkittäväksi maksujärjestelmäksi tehdään. Näin ollen olisi myös oltava mahdollista, että luokittelua muutetaan aiemmin tapauskohtaisen arvioinnin perusteella.
                  
               
                     (5)
                  
                  
                     Näin ollen asetus (EU) N:o 795/2014 (EKP/2014/28) olisi vastaavasti muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutokset
            Muutetaan asetus (EU) N:o 795/2014 (EKP/2014/28) seuraavasti:
            
                        1)
                     
                     
                        Muutetaan 1 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   EKP:n neuvosto tekee perustellun päätöksen, jossa yksilöidään maksujärjestelmät, joihin tätä asetusta sovelletaan, niiden operaattorit ja toimivaltaiset viranomaiset. Luetteloa pidetään yllä EKP:n verkkosivuilla, ja se päivitetään jokaisen muutoksen jälkeen.”;
                                    
                                 
                              
                                    b)
                                 
                                 
                                    lisätään 3-a kohta seuraavasti:
                                    
                                       ”3-a.   Sen estämättä, mitä 3 kohdassa säädetään, EKP:n neuvosto voi asianmukaisen ja perustellun arvion perusteella myös päättää 2 kohdan nojalla, että maksujärjestelmä määritetään systeemisesti merkittäväksi maksujärjestelmäksi, jos kyseessä on jompikumpi seuraavista tapauksista:
                                       
                                                   a)
                                                
                                                
                                                   tällainen päätös olisi asianmukainen, kun otetaan huomioon maksujärjestelmän luonne, koko ja monimutkaisuus, osallistujien luonne ja merkitys, maksujärjestelmän korvattavuus ja vaihtoehtojen saatavuus sekä järjestelmän suhde, keskinäiset riippuvuussuhteet ja muu vuorovaikutus laajemman rahoitusjärjestelmän kanssa;
                                                
                                             
                                                   b)
                                                
                                                
                                                   maksujärjestelmä ei täytä 3 kohdassa säädettyjä edellytyksiä yksinomaan siksi, että 3 kohdan b alakohdassa vahvistetut edellytykset täyttyvät kalenterivuotta lyhyemmän jakson aikana, ja on todennäköistä, että maksujärjestelmä täyttää edelleen nämä edellytykset, kun sitä arvioidaan seuraavassa uudelleentarkastelussa.”;
                                                
                                             
                                 
                              
                                    c)
                                 
                                 
                                    korvataan 3 a kohta seuraavasti:
                                    
                                       ”3 a.   Tämän artiklan 2 kohdan mukaisesti tehty päätös pysyy voimassa kunnes se kumotaan. Systeemisesti merkittäväksi maksujärjestelmäksi määritettyjen maksujärjestelmien uudelleentarkastelu suoritetaan vuosittain sen varmistamiseksi, että ne täyttävät edelleen systemaattisesti merkittäväksi maksujärjestelmäksi määrittämistä koskevat edellytykset. Edellä olevan 2 kohdan nojalla tehty päätös kumotaan, jos
                                       
                                                   a)
                                                
                                                
                                                   kahdessa peräkkäisessä uudelleentarkastelussa varmistetaan, että systeemisesti merkittävä maksujärjestelmä ei ole täyttänyt 3 ja/tai 3-a kohdassa vahvistettuja edellytyksiä; tai
                                                
                                             
                                                   b)
                                                
                                                
                                                   yhdessä uudelleentarkastelussa varmistetaan, että systeemisesti merkittävä maksujärjestelmä ei ole täyttänyt 3 ja/tai 3-a kohdassa vahvistettuja edellytyksiä, ja systeemisesti merkittävän maksujärjestelmän operaattori osoittaa EKP:n neuvostoa tyydyttävällä tavalla, että systeemisesti merkittävä maksujärjestelmä ei todennäköisesti täytä näitä edellytyksiä ennen seuraavaa uudelleentarkastelua.”;
                                                
                                             
                                 
                              
                                    d)
                                 
                                 
                                    lisätään 3b kohta seuraavasti:
                                    
                                       ”3b.   Maksujärjestelmän operaattorilla on oikeus pyytää EKP:n neuvostolta sellaisen päätöksen uudelleentarkastelua, jossa kyseinen maksujärjestelmä määritetään systeemisesti merkittäväksi maksujärjestelmäksi, 30 päivän kuluessa kyseisen päätöksen vastaanottamisesta. Pyynnön tulee sisältää kaikki pyyntöä tukevat tiedot, ja se on osoitettava kirjallisesti EKP:n neuvostolle. EKP:n neuvoston tällaisen pyynnön johdosta antama perusteltu päätös ilmoitetaan kirjallisesti maksujärjestelmän operaattorille. Kirjallisessa ilmoituksessa ilmoitetaan kyseiselle operaattorille sen oikeudesta saattaa asia tuomioistuimen tutkittavaksi perussopimuksen mukaisesti. Jos EKP:n neuvosto ei ole tehnyt päätöstä kahden kuukauden kuluessa pyynnön esittämisestä, uudelleenkäsittelypyyntö katsotaan hylätyksi.”
                                    
                                 
                              
                  
                        2)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    korvataan 5 alakohta seuraavasti:
                                    
                                                ’5)
                                             
                                             
                                                ’toimivaltaisella viranomaisella’
                                                
                                                            a)
                                                         
                                                         
                                                            eurojärjestelmän kansallista keskuspankkia, jolla on ensisijainen yleisvalvontavastuu ja joka on todettu toimivaltaiseksi viranomaiseksi 1 artiklan 2 kohdan nojalla; tai
                                                         
                                                      
                                                            b)
                                                         
                                                         
                                                            sellaisen maksujärjestelmän osalta, joka on 1 artiklan 3 kohdan iii alakohdassa vahvistetut edellytykset täyttävä systeemisesti merkittävä maksujärjestelmä, ’toimivaltaisella viranomaisella’ tarkoitetaan joko
                                                            
                                                                        i)
                                                                     
                                                                     
                                                                        EKP:tä; tai
                                                                     
                                                                  
                                                                        ii)
                                                                     
                                                                     
                                                                        sekä EKP:tä että kyseistä kansallista keskuspankkia, jos ensisijainen yleisvalvontavastuu on annettu eurojärjestelmän kansalliselle keskuspankille vähintään viiden vuoden ajaksi välittömästi ennen 1 artiklan 2 kohdassa tarkoitetun päätöksen tekemistä;’;
                                                                     
                                                                  
                                                      
                                          
                              
                  
                        3)
                     
                     
                        Lisätään 2 a–2 d artikla seuraavasti:
                        
                           ”2 a artikla
                           Kirjallinen ilmoitus systeemisesti merkittäväksi maksujärjestelmäksi määrittämistä koskevan menettelyn aloittamisesta
                           EKP ilmoittaa maksujärjestelmän operaattorille aikomuksestaan aloittaa 1 artiklan mukainen menettely kyseisen maksujärjestelmän määrittämiseksi systeemisesti merkittäväksi maksujärjestelmäksi. Kirjallisessa ilmoituksessa on esitettävä kaikki olennaiset tosiseikat ja oikeudelliset perusteet, jotka koskevat kyseisen maksujärjestelmän mahdollista määrittämistä systeemisesti merkittäväksi maksujärjestelmäksi.
                        
                        
                           2 b artikla
                           Oikeus tutustua asiakirjoihin maksujärjestelmän systeemisesti merkittäväksi maksujärjestelmäksi määrittämistä koskevan menettelyn aikana
                           Saatuaan 2 a artiklassa tarkoitetun kirjallisen ilmoituksen maksujärjestelmän operaattorilla on oikeus tutustua EKP:n asiakirjoihin, dokumentteihin tai muuhun aineistoon, jonka perusteella kyseinen maksujärjestelmä voidaan määrittää systeemisesti merkittäväksi maksujärjestelmäksi. Tämä oikeus ei ulotu tietoihin, jotka katsotaan luottamuksellisiksi suhteessa EKP:hen, kansalliseen keskuspankkiin tai muihin kolmansiin osapuoliin, mukaan lukien muut unionin toimielimet tai elimet.
                        
                        
                           2 c artikla
                           Oikeus tulla kuulluksi maksujärjestelmän systeemisesti merkittäväksi maksujärjestelmäksi määrittämistä koskevan menettelyn aikana
                           
                              1.   EKP:n 2 a artiklan mukaisesti lähettämässä kirjallisessa ilmoituksessa maksujärjestelmän operaattorille asetetaan määräaika, jonka kuluessa se voi kirjallisesti esittää kirjallisessa ilmoituksessa esitettyjä tosiseikkoja ja oikeudellisia perusteita koskevia vastalauseita, näkemyksiä ja huomautuksia. Määräaika on vähintään 30 pankkipäivää siitä, kun maksujärjestelmän operaattori on vastaanottanut kirjallisen ilmoituksen.
                           
                           
                              2.   EKP voi antaa maksujärjestelmän operaattorille tämän pyynnöstä tilaisuuden esittää näkemyksensä suullisessa kokouksessa. Kokouksesta on laadittava kirjallinen pöytäkirja, jonka kaikkien osapuolten on allekirjoitettava. Pöytäkirjasta on toimitettava jäljennös kaikille osapuolille.
                           
                           
                              3.   Sen estämättä, mitä 2 kohdassa säädetään, EKP voi tehdä päätöksen, jossa maksujärjestelmä määritetään systeemisesti merkittäväksi maksujärjestelmäksi, antamatta maksujärjestelmän operaattorille mahdollisuutta esittää näkemyksiään, vastalauseitaan tai huomautuksiaan EKP:n lähettämässä kirjallisessa ilmoituksessa esitetyistä tosiseikoista ja oikeudellisista perusteista, jos tämä katsotaan tarpeelliseksi rahoitusjärjestelmälle aiheutuvan merkittävän vahingon estämiseksi.
                           
                        
                        
                           2 d artikla
                           Maksujärjestelmän systeemisesti merkittäväksi maksujärjestelmäksi määrittämistä koskevan päätöksen perustelut
                           
                              1.   EKP:n päätökseen, jossa maksujärjestelmä määritetään systeemisesti merkittäväksi maksujärjestelmäksi, on liitettävä kyseisen päätöksen perustelut. Perusteluihin on sisällyttävä olennaiset tosiseikat ja oikeudelliset perusteet, joihin EKP:n päätös perustuu.
                           
                           
                              2.   Jollei 2 c artiklan 3 kohdasta muuta johdu, EKP perustaa tämän artiklan 1 kohdassa tarkoitetun päätöksen ainoastaan tosiseikkoihin ja oikeudellisiin perusteisiin, joista maksujärjestelmän ylläpitäjä on voinut esittää huomautuksia.”;
                           
                        
                     
                  
                        4)
                     
                     
                        korvataan 21 artiklan 2 kohta seuraavasti:
                        
                           ”2.   EKP antaa päätöksen menettelyistä ja edellytyksistä, joita on noudatettava käytettäessä 1 kohdassa tarkoitettuja valtuuksia. Päätöksessä on ilmoitettava selkeästi, miten näitä valtuuksia käytetään ja mitä menettelyllisiä näkökohtia noudatetaan, jos toimivaltainen viranomainen on sekä EKP että kansallinen keskuspankki 2 artiklan 5 kohdan b alakohdan ii alakohdan mukaisesti.”;
                        
                     
                  
                        5)
                     
                     
                        korvataan 22 artiklan 6 kohta seuraavasti:
                        
                           ”6.   EKP antaa päätöksen menettelyistä, joita noudatetaan määrättäessä korjaavia toimenpiteitä. Päätöksessä ilmoitetaan selkeästi, miten tätä menettelyä noudatetaan, jos toimivaltainen viranomainen on sekä EKP että kansallinen keskuspankki 2 artiklan 5 kohdan b alakohdan ii alakohdan mukaisesti.”
                        
                     
                  
         
            2 artikla
            Loppusäännös
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Frankfurt am Mainissa 29 päivänä huhtikuuta 2021.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin asetus (EU) N:o 795/2014, annettu 3 päivänä heinäkuuta 2014, systeemisesti merkittäviä maksujärjestelmiä koskevista yleisvalvontavaatimuksista (EKP/2014/28) (EUVL L 217, 23.7.2014, s. 16).